** Alumínium Ablak és Homlokzat egyesület**

**Levélcím: 1013 Budapest, Döbrentei tér 1. mobil: +36 30 938-1240 aluta@aluta.hu**

**E-mail:** **aluta@aluta.hu** **Honlap:** [**www.aluta.hu**](http://www.aluta.hu)

**ALUTA NÍVÓDÍJ 2023.**

**A pályázat kiírója**

Az ALUTA (Alumínium Ablak és Homlokzat Tagozati Egyesület) a hagyományainak megfelelően nyilvános pályázatot hirdet a tevékenységének célkitűzéseiben megfogalmazott szakmai elvárásoknak megfelelő, az alumínium-üveg homlokzatépítésben korszerű, kreatív, műszaki-technológiai kialakításában újszerű, környezettudatos, racionális és minősített szerkezetek alkalmazásával született építészeti alkotások elismerésére.

**A pályázat célja**

A kiemelkedő színvonalú teljesítmények szakmai elismerése.

**Pályázati kategóriák**

Az ALUTA a Nívódíjat 2022-23 évben az alábbi kategóriában hirdeti meg:

* ALUTA Hallgatói Nívódíj: a végzős, szakirányú képzésben részvevő hallgatók körében színvonalas, a homlokzattervezésben különleges megoldással bíró tervanyagot bemutató hallgató(k) számára,
* ALUTA Építési Nívódíj “nagyprojekt” kategória: az az alumíniumüveg szerkezetet projektszerű méretben kivitelező, gyártó legjobbnak ítélt szak Kivitelező cég(ek) számára
* ALUTA Építési Nivódíj “kisprojekt” kategória: a nem projektméretű munkákat kivitelező, legjobbnak ítélt Kivitelező szervezet(ek) részére

**A pályázati feltételek**

A pályázaton résztvehet minden olyan természetes vagy jogi személy,

illetőleg jogi személyiség nélküli gazdasági társaság(ok), aki(k):

* jogi személyiség esetében magyarországi székhellyel, jogi személyiség nélküli személy esetében magyarországi állandó lakhellyel rendelkeznek,
* a pályázathoz kitöltve benyújtják a jelentkezési és adatlapot,
* magukra nézve a pályázat kiírási feltételeit elfogadják, melyet a jelentkezési lap tartalmaz,
* pályázni lehet minden olyan alkotással, mely más személy szerzői és iparjogvédelmi jogát nem sérti,
* érvénytelen az a pályázat, mely a pályázati feltételeknek nem felel meg, vagy hiányos, vagy határidőn túl érkezik meg

valamint:

**ALUTA Építési Nívódíj, “Kis- és Nagyprojekt” kategória**

* Azon bejegyzett Alumíniumszerkezet-gyártók, építő cégek, melyek kivitelezésében elkészült létesítmények elhelyezkedése Magyarország,
* A kivitelezett létesítmény használatbavételt 2023. április 1-ig megkapta, illetőleg három évnél nem régebbi
* A pályázó cégnek magyarországi bejegyzett, az alumínium/üveg gyártás, felhasználás területén minimum 3 éves, szakmai gyakorlattal/működéssel kell rendelkeznie,
* Az alumínium-üvegszerkezet alkalmazása a létesítmény kialakításában különleges jelentőséggel bír.

**Az ALUTA Építési NÍVÓDÍJban** részesített projekt felelős tervezője elnyeri az **ALUTA Építési Nívódíj 2023 díjazott projekt Tervezője címet.**

**ALUTA Hallgatói Nívódíj**

* A tanulmányaikat befejező, végzős hallgatók diplomamunkája, melyben az alumínium-üvegszerkezet alkalmazása meghatározó jelentőséggel bír,
* A pályázati munka 2023. tanév I. félévének lezárásáig készült.

A benevezett épületek, építmények építési technológiája, rendeltetése, funkcionális és szerkezeti kialakítása a pályázat tekintetében nem meghatározóak.

**A pályázat beadási határideje**

A pályázatot egy példányban postai úton ajánlott küldeményként, vagy futárszolgálat útján lehet eljuttatni az ALUTA Alumínium Ablak és Homlokzat

Tagozati Egyesület címére: 1013 Budapest, Döbrentei tér 1. ALUTA NÍVÓDÍJ

jelöléssel ellátva, **2023. május 2-ig** (postai bélyegző szerint) illetőleg személyesen előzetes telefonon történt egyeztetés alapján az ALUTA irodájában előzetes telefonon történt egyeztetés alapján személyesen

Egy pályázó több pályázatot is benyújthat.

A pályázathoz mellékelni kell az ALUTA honlapjáról letölthető (www.aluta.hu) jelentkezési lapot, vagy az ALUTA irodájában 2023. március1-től, előzetes telefonon történt egyeztetés alapján személyesen is átvehető jelentkezési lapot.

**A pályázat értékelése:**

A pályázatok értékelése egy fordulóban történik, mely során a bírálóbizottság dönt a beadott dokumentáció és kitöltött jelentkezési lap alapján az oklevelek odaítéléséről. A pályaművek elbírálására a zsűrizésre kijelölt helyszínen kerül sor.

A bírálóbizottság döntéséről a pályázókat írásban értesíti. A döntéssel szemben jogorvoslatnak helye nincs.

Az értékelés szempontjai:

* formai minőség
* újszerűség, eredetiség
* gazdaságosság
* versenyképesség
* a kivitelezés minősége (ALUTA Építési Nívódíjak tekintetében)
* felhasználóbarát kialakítás

**A Bírálóbizottság tagjai:**

* Dr. Finta József építész, az MTA tagja, a bírálóbizottság elnöke
* Fegyverneky Sándor építészmérnök az ALUTA elnöke
* Dr. habil Stocker György DLA, építészmérnök, a BME Építőmérnöki Kar Hidak és Szerkezetek Tanszék egyetemi magántanára, az Aluta alelnöke.

**Díjazás**

A Hallgatói Nívódijban részesülő pályamű(vek) pénzjutalomban részesülnek, melynek összege nettó 100.000.- Ft és a legszínvonalasabbnak ítélt pályamű elnyeri az ALUTA Hallgatói Nívódíját, amit a pályázónak átadott oklevél tanúsít.

Az Aluta Egyesület tagjainak benyújtott pályázat nyertesei az oklevél átadásakor az ALUTA Nívódíját kifejező műalkotást is megkapják. A nyertes pályázatokat az ALUTA színvonalas folyóiratban, illetve más médiákban bemutatja.

**Eredményhirdetés**

A pályázat eredményének kihirdetésére, valamint a kategóriákban meghirdetett Nívódíjak átadására a nagy nyilvánosság előtt 2023. június 14- én megrendezett konferencián kerül sor.

További információ az ALUTA elérhetőségein kérhető:

ALUTA iroda: 1013 Budapest, Döbrentei tér 1.

Kotányi András: +36 (30) 938-1240

aluta@aluta.hu címen.

Budapest, 2023.02.23.

**Fegyverneky Sándor**

**ALUTA Elnök**